স্যাটেলাইট প্রযুক্তি! ইন্টারনেট ছাড়াই ভিডিও কল হবে Whatsapp-এ!

ওয়েব ডেস্ক: হোয়াটসঅ্যাপ (Whatsapp) আজকাল আমাদের নিত্যদিনের সঙ্গী হয়ে দাঁড়িয়েছে। চ্যাটিং হোক বা কলিং- সবেতেই এই অ্যাপের ব্যবহার বহুল। তবে হোয়াটসঅ্যাপের মাধ্যমে ভিডিও বা অডিও কলিংয়ের ক্ষেত্রে ইন্টারনেট সংযোগ থাকা জরুরি। শুধু সংযোগ নয়, হাইস্পিড ইন্টারনেট (Internet) না থাকলে অনেক সময় অডিও কলের (Audio Call) ক্ষেত্রে কল ড্রপিংয়ের মতো সমস্যা হয়। আবার ভিডিও কলে (Video Call) ছবি অস্পষ্ট হয়ে যায়। তবে এবার এই সমস্যার সমাধান হতে চলেছে। কারণ হোয়াটসঅ্যাপে এবার আসতে চলেছে স্যাটেলাইট কলিংয়ের (Satellite Calling) ফিচার।

তবা আপাতত সব মোবাইলে এই অত্যাধুনিক ফিচার আসবে না, শুধুমাত্র গুগলের (Google) মোবাইল ব্যবহারকারীরা এই সুবিধা পেতে পারেন। জানা গিয়েছে, গুগল পিক্সল-১০ (Google Pixel 10) সিরিজের স্মার্টফোনে যুক্ত হচ্ছে কৃত্রিম উপগ্রহভিত্তিক অডিও এবং ভিডিও কলের সুবিধা। পাশাপাশি থাকবে জরুরি পরিস্থিতির জন্য ‘সেভ আওয়ার সোল’ বা এসওএস অ্যালার্ট এবং লাইভ লোকেশন শেয়ারিংয়ের মতো অত্যাধুনিক প্রযুক্তিও।

আরও পড়ুন: দেশ চালাবেন রোবট-মন্ত্রী! অসাধ্যসাধন করল ইউরোপের এই দেশ

আগামী ২৮ অগাস্ট থেকে বাজারে আসবে পিক্সল-১০ সিরিজের ফোন। গুগলের দাবি, এই সিরিজের ফোনেই প্রথমবারের মতো হোয়াটসঅ্যাপের মাধ্যমে স্যাটেলাইটের সাহায্যে কল করার সুযোগ মিলবে। অর্থাৎ, ইন্টারনেট সংযোগ বা মোবাইল নেটওয়ার্ক না থাকলেও ব্যবহারকারীরা অন্যের সঙ্গে যোগাযোগ রাখতে পারবেন। জরুরি পরিস্থিতির বাইরে নিয়মিত যোগাযোগের ক্ষেত্রেও এই সুবিধা সক্রিয় থাকবে বলে জানিয়েছে গুগল।

এছাড়াও, এই গুগলের এই ফোনগুলিতে ম্যাপস ও ফাইন্ড মাই হাবের মাধ্যমে লাইভ লোকেশন শেয়ারিংয়ের সুবিধা থাকছে। ফলে ব্যবহারকারী জরুরি পরিস্থিতিতে দ্রুত সাহায্য চাইতে পারবেন। পাশাপাশি, এসওএস অ্যালার্ট ফিচার ব্যবহারকারীর নিরাপত্তা নিশ্চিত করবে। প্রযুক্তিবিদরা মনে করছেন, দুর্গম এলাকা বা নেটওয়ার্কহীন স্থানে এই প্রযুক্তি জীবনদায়ী হতে পারে।